बीसी रॉय अस्पताल में 2 दिन में 13 बच्चों की मौत  
जहां बच्चों के परिवारवाले अस्पताल पर लापरवाही के आरोप लगा रहे हैं, वहीं डॉक्टरों का कहना है कि एक दिन में 5-6 बच्चों की मौत तो सामान्य बात है।
कोलकाता के बीसी रॉय अस्पताल में दो दिन के भीतर कम से कम 13 नवजात बच्चों की मौत का मामला सामने आया है। इनमें से चार बच्चों की मौत कल हुई है। इन मौतों से गुस्साएं परिवारों ने जमकर हंगामा किया और अस्पताल के बाहर की सड़क को जाम कर दिया।  जहां बच्चों के परिवारवाले अस्पताल पर लापरवाही के आरोप लगा रहे हैं, वहीं अस्पताल के डॉक्टरों का कहना है कि एक दिन में 5 से 6 बच्चों की मौत तो सामान्य बात है।  साथ ही उनका ये भी दावा है कि जिन बच्चों की मौत हुई है उनमें से ज्यादातर को काफी गंभीर हालत में अस्पताल लाया गया था। इससे पहले जून में भी इस अस्पताल में कई बच्चों की मौत हुई थी, जिसे लेकर काफी बवाल मचा था।